Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1614

11. évfolyam 1. A Projekt címe ESÉLYEGYENLŐSÉG A PROJEKT CÉLJA Empátia, másság elfogadása, előítélet-mentes gondolkodás A PROJEKT PRODUKTUMA Bármely jelenleg hátrányosan megkülönböztetett csoport helyzetének és az problémáikat felvállaló civil szervezet bemutatása, illetve egy olyan akciónap programjának kimunkálása, amely alkalmas arra, hogy a szélesebb nyilvánosság figyelmét felhívja az adott csoport helyzetére, problémáira. AJÁNLOTT TEVÉKENYSÉGEK Pályázat megírása, amely egy kisebbségi csoport bemutatása és a csoportot segítő akciónap forgatókönyvének és pénzügyi tervének elkészítése A pályázatot a tanulók szabadon választott csoportokban készítik el, illetve választják ki, milyen kisebbségi csoporttal akarnak foglalkozni. A pályázatot előre megkapják, minden nap végére egy elemmel kell elkészülniük. AJÁNLOTT TANANYAGTARTALMAK Kisebbségi csoport problémáival való megismerkedés, a csoportokat segítő civil szervezetek megismerése Esélyegyenlőség fogalma, törvényi szabályozás KERESZTTANTERVI KAPCSOLÓDÁSOK Pályázat elkészítése, pénzügyi terv elkészítése 2. A Projekt címe A HÍR SZÜLETÉSE A PROJEKT CÉLJA Együttműködés, munkamegosztás, önálló feladatvégzés Tájékozódás a média világában A gyerekek segítése a sajtó felhasználásában, csökkenteni a manipulálhatóságukat A sajtó hírek fogyasztásának tudatosítása A sajtóról kialakult felszínes álláspontok helyére elmélyültebb, alaposabb tájékoztatás lehetőségét kell biztosítanunk A negyedik hatalmi ág szerepének feltárása A hír születésének, életének, a közéletbe való beáramlásának bemutatása A kritikai álláspont kialakításához szükséges szempontok eljárások megismertetése A PROJEKT PRODUKTUMA Egy szerkesztőség megalakítása és adott területen írás, műsor stb. megalkotása AJÁNLOTT TEVÉKENYSÉGEK Tanári irányítással csoportalakítás – bemutatva az eltérő emberekkel való együttműködés kényszerét –, akik megadott szempontok alapján ki kell, hogy alakítsák saját szerkesztőségüket. Beleértve a szerkesztőség irányultságát, profilját, célzott vásárlókörét. A szerkesztőség újságot, tévéműsort, rádióműsort készít. A szerkesztőség mellett a tanárok a tulajdonos szerepét kell, hogy eljátsszák, ők adják meg a profilt az elvárt szempontokat, megjelenítik az elvárásokat. Minden szerkesztőségnek lesz szerkesztőségvezetője. A napi reggeli szerkesztőségi feladatkiosztást követően minden nap lesz egy külsős előadás, amelyik valamilyen elemét mutatja be a sajtó működésének, feltárja a szükséges szempontokat, majd ezt követően a szerkesztőségeknek az adott területen kell valamilyen produktumot gyártania. A keret az iskola belső élete legyen. A szerkesztőségi megbeszélésen először időt kell hagynunk az előadás által felvetett problémák megvitatására, s csak utána vágjunk bele a feladatba. 2008/177. szám Tevékenységek: előadások, saját szerkesztőség imázsának kialakítása, az iskolai közvélemény felmérése egy adott témában, a szerkesztőségi produktum megjelenítése AJÁNLOTT TANANYAGTARTALMAK A sajtó, a média, törvényi szabályozás, jogok és kötelességek A sajtónyilvánosság belső viszonyainak bemutatása Közvélemény-kutatási technikák bemutatása KERESZTTANTERVI KAPCSOLÓDÁSOK Publicisztikai műfajok, médiaműfajok, médiainformatika

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes